Har du nogensinde tænkt over de ting du ejer? Hvor mange ting har du? Hvad ville du kunne undvære? Og hvad ville du gøre helt uden? Fire mennesker deltager i et eksperiment, hvor de vælger at aflevere alle deres ting og leve 30 dage efter tre regler: - Alt hvad de ejer, skal opbevares i en container - De må kun hente én ting tilbage om dagen - De må hverken købe eller låne ting. Lige på nær mad, lys og toiletpapir. Eksperimentet undersøger vores forhold til de ting vi omgiver os med, og udfordrer dagligdagens faste rutiner. For hvem er du uden dine ting? Program 1 følger eksperimentets første dag. Deltagerne får flyttet deres ting, står nøgne tilbage i deres tomme lejligheder og mærker for første gang hvordan det føles at være komplet klædt af. De første strategier lægges. Hvilke ting vil de hente tilbage først? Og vil de gå nøgne ned til containeren i dagslys? Udløber: 24. jan 2021